Yhdysvaltain presidentiksi valittu

Yhdysvaltain presidentiksi valittu (suomeksi myös muodossa Yhdysvaltain valittu presidentti) () on nimitys, jota käytetään tulevasta Yhdysvaltain presidentistä vaalipäivän ja tulevan presidentin virkaanastumisen välisenä aikana. Koska Yhdysvaltain presidentinvaalissa vaalitapa on epäsuora, nimitystä käytetään vaalin ilmeisestä voittajasta. Lopullisesti vaalin voittaja vahvistuu kun valitsijamiehet toimittavat varsinaisen vaalin joulukuussa pidettävässä valitsijamieskokouksessa ja vaalin tulos vahvistetaan Yhdysvaltain kongressin yhteisistunnossa tammikuussa. 

Viimeisin Yhdysvaltain valituksi presidentiksi kutsuttu henkilö on Joe Biden, joka voitti Yhdysvaltain presidentinvaalit marraskuussa 2020. Yhdysvaltain presidentiksi valittu vannoo presidentin virkavalan 20. tammikuuta vaalivuoden jälkeisenä vuotena. 

Yhdysvaltain varapresidentiksi valittu () on samaan tapaan nimitys tulevasta Yhdysvaltain varapresidentistä. Viimeisin Yhdysvaltain valituksi varapresidentiksi kutsuttu henkilö on Joe Bidenin varapresidenttiehdokas Kamala Harris. Yhdysvaltain varapresidentiksi valittu vannoo varapresidentin virkavalan 20. tammikuuta vaalivuoden jälkeisenä vuotena, samana päivänä kuin Yhdysvaltain presidentiksi valittu.

Lähteet

Yhdysvaltain presidentinvaalit